Ichki ishlar vazirining shaxsiy tarkib bo‘yicha buyrug‘i bilan lavozim tayinlovlari amalga oshirildi. Bu haqda IIV axborot xizmati xabar bermoqda. Podpolkovnik Bahrom Mahamatovich Xidirov Surxondaryo viloyati Ichki ishlar boshqarmasi boshlig‘i o‘rinbosari – Jamoat xavfsizligi xizmati boshlig‘i lavozimiga tayinlandi. Tayinlovga qadar B.Xidirov Jarqo‘rg‘on tumani IIB boshlig‘i lavozimida faoliyat yuritgan. Podpolkovnik Sherzod Fayzullayevich Shodiyev Surxondaryo viloyati Ichki ishlar boshqarmasi boshlig‘i o‘rinbosari – Xavfsiz turizmni ta’minlash boshqarmasi boshlig‘i lavozimiga tayinlandi. Tayinlovga qadar Sh.Shodiyev IIV O‘z xavfsizligi boshqarmasi Samarqand viloyati bo‘yicha bo‘limi boshlig‘i lavozimida faoliyat yuritgan.